শুক্রবার, ৫ই জুন, ২০২০ ইং, সকাল ৮:৫৫
আপডেটের সময়ঃ মে, ২২, ২০২০, ৮:৪৮ অপরাহ্ণ
গাইবান্ধার গোবিন্দগঞ্জে করোনা উপসর্গ নিয়ে এক যুবকের মৃত্যু হয়েছে।
২২ মে (শুক্রবার) ভোরে উপজেলা স্বাস্থ্য কমপ্লেক্সে তার মৃত্যু হয়। করোনা নিয়ে মারা যাওয়া যুবক উপজেলার সাপমারা ইউনিয়নের চকরহিমাপুর গ্রামের নিবারন দেবনাথের ছেলে সুদর্শন দেবনাথ। সুদর্শন গোবিন্দগঞ্জ বাজারের একজন ক্ষুদ্র কাপড় ব্যবসায়ী।
সুদর্শন গত ১৫ মে থেকে জ্বর, সর্দি- কাশি তে অসুস্থ হয়ে পরে। গোবিন্দগঞ্জ উপজেলা স্বাস্থ্য কমপ্লেক্স থেকে তার বাড়ি গিয়ে নমুনা সংগ্রহ করে রংপুর পিসিআর ল্যাবে পাঠানো হয়। করোনা পরীক্ষার রিপোর্ট আসার আগেই তার মৃত্যু হয়।
করোনা উপসর্গ যুক্ত হয়ে মারা যাওয়া স্বাস্থ্যবিধি মেনে আজ বেলা ১১টার দিকে তার নিজ গ্রামে শেষকৃত্ব করা হয়।পাশাপাশি তার পরিবারের সদস্য ও তার সংস্পর্শে আসা সকল কে হোম কোয়ারান্টাইনে নেয়া হয়েছে। গোবিন্দগঞ্জ থানা অফিসার ইনচার্জ একেএম মেহেদী হাসান এ তথ্য নিশ্চিত করেন।